Аԥснытәи аҽыҩқәа Краснодартәи атәылаҿацә аҿы аиааира ргеит
© Sputnik / Виталий ТимкивОткрытие скакового сезона в Краснодаре
© Sputnik / Виталий Тимкив/
Аҽырыҩратә мшы аҳәаақәа ирҭагӡаны имҩаԥысит арабтәи ахалтекинтәи ҳәа изышьҭоу аҽыжәлахкқәа реиндаҭларақәа жәаба.
АҞӘА, жьҭаара 4 - Sputnik. Ахра Ашәба иҽыҩ, "Старк" Краснодартәи атәылаҿацә Павловсктәи аипподром аҿы жьҭаара 2 азы аԥыжәара агеит ҳәа аанацҳауеит Аԥсны аспорт азы аилк.
200р метра инаӡоз, арабтә ҽыжәлахкқәа рзы имҩаԥысуаз аиндаҭлараҿы "Старк" аԥхьа иҩеиит.
Иара убри аиԥхныҩлараҿы ахԥатәи аҭыԥ агеит Ахра Ашәба иҽқәа аҽакгьы – "Вронский".
Сынтәа, ԥхынгәымзазы "Вронский" асезон аҿы ихадараз аҽеиԥхныҩлараҿ 2400 метра иахысны раԥхьа инеиит.